CELEX: 52022PC0165
Language: sl
Date: 2022-04-08
Title: Predlog UREDBA SVETA o spremembi Uredbe Sveta (EU) 2022/109 o določitvi ribolovnih možnosti za leto 2022 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije

EVROPSKA KOMISIJA
            Bruselj, 8.4.2022
            COM(2022) 165 final
            2022/0108(NLE)
            
            Predlog
            UREDBA SVETA
            o spremembi Uredbe Sveta (EU) 2022/109 o določitvi ribolovnih možnosti za leto 2022 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Ker so marca 2022 potekale razprave med Unijo in Norveško o enakem in nediskriminatornem dostopu do voda Spitzbergov (Svalbard) za flote Unije, ki lovijo trsko (Gadus morhua), je Svet obdobje uporabe začasne kvote Unije v višini 4 500 ton za trsko v vodah Svalbarda in mednarodnih vodah podobmočja ICES 1 in razdelka 2b podaljšal z 31. marca na 30. april 2022 (Uredba (EU) 2022/[...
                  1
               ]). Tudi Norveška je obdobje uporabe začasne kvote Unije za trsko v vodah Svalbarda podaljšala do 30. aprila 2022.
            
            
               Razprave med Unijo in Norveško o enakem in nediskriminatornem dostopu do voda Svalbarda za flote Unije, ki lovijo trsko, še vedno potekajo. Komisija do izida teh razprav predlaga, da Svet določi kvoto Unije za trsko v vodah Svalbarda in mednarodnih vodah podobmočja ICES 1 in razdelka 2b pred iztekom podaljšanega obdobja uporabe začasne kvote Unije 30. aprila 2022. Ribolovne možnosti za trsko v vodah Svalbarda in mednarodnih vodah podobmočja ICES 1 in razdelka 2b so označene s pm (pro memoria) do izida teh razprav. Takoj ko bo ta znan, bodo službe Komisije Svetu predložile delovni dokument, v katerem bodo določene ustrezne ribolovne možnosti.
            
            
               •Skladnost z veljavnimi predpisi s področja zadevne politike
            
            
               Predlagani ukrepi so v skladu s cilji in pravili SRP ter so skladni s politiko Unije na področju trajnostnega razvoja.
            
            
               •Skladnost z drugimi politikami Unije
            
            
               Predlagani ukrepi so skladni z drugimi politikami Unije, zlasti s politikami na področju okolja.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga tega predloga je člen 43(3) Pogodbe o delovanju Evropske unije. 
            
            
               •Subsidiarnost (za neizključno pristojnost) 
            
            
               Predlog spada na področje izključne pristojnosti Unije, kot je določeno v členu 3(1)(d) Pogodbe o delovanju Evropske unije. Načelo subsidiarnosti se zato ne uporablja.
            
            
               •Sorazmernost
            
            
               Predlog dodeljuje ribolovne možnosti državam članicam v skladu s cilji Uredbe (EU) št. 1380/2013
                  2
               . V skladu s členoma 16 in 17 Uredbe (EU) št. 1380/2013 vsaka država članica določi, kako se ribolovne možnosti, ki so ji dodeljene, lahko dodelijo plovilom, ki plujejo pod njeno zastavo, v skladu z nekaterimi merili za dodelitev ribolovnih možnosti. Zato imajo države članice potrebno polje proste presoje pri razdeljevanju dodeljenega celotnega dovoljenega ulova (TAC), zajetega v predlogu, glede na socialno-ekonomski model, ki ga izberejo same.
            
            
               Ta predlog za države članice nima novih finančnih posledic. Svet določi ribolovne možnosti vsako leto, javna in zasebna sredstva za njihovo izvajanje pa že obstajajo.
            
            
               •Izbira instrumenta
            
            
               Predlagani instrument: uredba.
            
         
         
            
               3.REZULTATI NAKNADNIH OCEN, POSVETOVANJ Z DELEŽNIKI IN OCEN UČINKA
            
            
               •Naknadne ocene/preverjanja primernosti obstoječe zakonodaje
            
            
               
                  Ni relevantno.
               
            
            
               •Posvetovanja z deležniki
            
            
               Komisija je med razpravami z Norveško o enakem in nediskriminatornem dostopu do voda Svalbarda za flote Unije, ki lovijo trsko, obveščala deležnike in se z njimi posvetovala, zlasti s predstavniki ribiške industrije in svetovalnim svetom za flote za dolge plovbe. Komisija je prav tako ohranjala redne stike z upravami držav članic prek tehničnih sestankov in sestankov delovne skupine Sveta za ribiško politiko. 
            
            
               •Zbiranje in uporaba strokovnih mnenj
            
            
               Predlog bo temeljil na razpoložljivem znanstvenem mnenju Mednarodnega sveta za raziskovanje morja (ICES) in razpravah z zadevnimi stranmi.
            
            
                •Ocena učinka
            
            
               Vsi elementi, ki so pomembni za oceno možnih vplivov ribolovnih možnosti, zajetih v predlogu, so bili obravnavani med pripravo in potekom razprav z Norveško.
            
            
               •Primernost in poenostavitev ureditve
            
            
               Ni relevantno.
            
            
               •Temeljne pravice
            
            
               
                  Ni relevantno.
               
            
            
               4.PRORAČUNSKE POSLEDICE
            
            
               Predlagani ukrepi ne bodo imeli proračunskih posledic.
            
            
               5.DRUGI ELEMENTI
            
            
               [S Pogodbo z dne 9. februarja 1920 o Spitzbergih (Svalbard) (v nadaljnjem besedilu: Pariška pogodba iz leta 1920) je vsem njenim pogodbenicam zagotovljen enak in nediskriminatoren dostop do virov okoli Svalbarda, kar velja tudi za ribolov. 
            
            
               Norveška je decembra 2020 v norveški zakonodaji določila kvoto Unije za trsko v vodah Svalbarda za leto 2021, ki je bila znatno nižja (6 760 ton manj) od kvote Unije, ki jo je Svet decembra 2020 določil za trsko v vodah Svalbarda in mednarodnih vodah podobmočja ICES 1 in razdelka 2b za leto 2021 (Uredba (EU) 2021/92
                  3
               ). 
            
            
               Komisija je v letih 2021 in 2022 z Norveško sodelovala in še naprej sodeluje pri obravnavi tega vprašanja.
            
            
               2022/0108 (NLE)
            
         
         
            
               Predlog
            
            
               UREDBA SVETA
            
            
               o spremembi Uredbe Sveta (EU) 2022/109 o določitvi ribolovnih možnosti za leto 2022 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43(3) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Uredba Sveta (EU) 2022/109
                  4
                je določila ribolovne možnosti za leto 2022 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije. 
            
            
               (2)Z Uredbo Sveta (EU) 2022/109 je bila za prvo četrtletje leta 2022 določena začasna kvota Unije v višini 4 500 ton za flote Unije, ki lovijo trsko (Gadus morhua) v vodah Spitzbergov (Svalbard) in mednarodnih vodah podobmočja ICES 1 in razdelka 2b. Z Uredbo Sveta (EU) 2022/[...
                  5
               ] je bilo obdobje uporabe navedene kvote Unije v višini 4 500 ton podaljšano do 30. aprila 2022.
            
            
               (3)Kvoto Unije za trsko v vodah Svalbarda in mednarodnih vodah podobmočja ICES 1 in razdelka 2b bi bilo treba določiti pred iztekom podaljšanega obdobja uporabe začasne kvote Unije 30. aprila 2022. Navedeno kvoto Unije bi bilo treba določiti v skladu z izidom razprav med Unijo in Norveško o enakem in nediskriminatornem dostopu do voda Svalbarda za flote Unije, ki lovijo trsko.
            
            
               (4)Vse kvote bi bilo treba državam članicam dodeliti v skladu s Sklepom Sveta 87/277/EGS
                  6
               , deležem Poljske v kvoti Unije in ob upoštevanju prilagoditev, potrebnih zaradi izstopa Združenega kraljestva iz Unije.
            
            
               (5)Uredbo (EU) 2022/109 bi bilo zato treba ustrezno spremeniti.
            
            
               (6)Omejitve ulova iz Uredbe (EU) 2022/109 se uporabljajo od 1. januarja 2022. Zato bi bilo treba od navedenega datuma uporabljati tudi določbe o omejitvah ulova, uvedene s to uredbo. Taka retroaktivna uporaba ne vpliva na načeli pravne varnosti in varstva legitimnih pričakovanj, saj so zadevne ribolovne možnosti povečane. Zaradi nujnosti bi morala ta uredba začeti veljati dan po objavi v Uradnem listu Evropske unije –
            
            
            
               SPREJEL NASLEDNJO UREDBO:
            
            
               Člen 1 
                  Sprememba Uredbe (EU) 2022/109
            
            
               Uredba (EU) 2022/109 se spremeni: 
            
            
               V Prilogi IB se četrta tabela nadomesti z naslednjim:
            
            
               „
            
            
                     
                        Vrsta:
                     
                  
                  
                     
                        trska
                     
                     
                        Gadus morhua
                     
                  
                  
                     
                        Območje:
                     
                  
                  
                     
                        območji 1 in 2b
                     
                     
                        (COD/1/2B.)
                     
                  
               
                     
                        Nemčija
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                        Analitski TAC
                     
                     
                        Člen 3 Uredbe (ES) št. 847/96 se ne uporablja.
                     
                     
                        Člen 4 Uredbe (ES) št. 847/96 se ne uporablja.
                     
                  
               
                     
                        Španija
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Francija
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Poljska
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Portugalska
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Druge države članice
                     
                  
                  
                     
                        pm
                     
                  
                  
                     
                        (1)(2)(3)
                     
                  
                  
                     
                  
               
                     
                        Unija
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Ni relevantno.
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Dodelitev dela staleža trske, ki je na voljo Uniji na območju Spitzbergov in Medvedjega otoka, in z njim povezan prilov vahnje v ničemer ne posegata v pravice in obveznosti, ki izhajajo iz Pariške pogodbe iz leta 1920.
                     
                  
               
                     
                        (2)
                     
                  
                  
                     
                        Prilov vahnje lahko predstavlja do 14 % ulova na izvlek. Količina prilova vahnje se prišteje kvoti za trsko.
                     
                  
               
                     
                        (3)
                     
                  
                  
                     
                        Razen Nemčije, Španije, Francije, Poljske in Portugalske. Ulovi, ki se vštevajo v to skupno kvoto, se sporočajo ločeno (COD/1/2B_AMS).
                     
                  
               
         
            
               “
            
            
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Uporablja se od 1. januarja 2022.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                        Uredba Sveta (EU) 2022/[…].
               
               
                  
                     (2)
                  
                        Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
               
               
                  
                     (3)
                  
                        Uredba Sveta (EU) 2021/92 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 31, 29.1.2021, str. 31).
               
               
                  
                     (4)
                  
                        Uredba Sveta (EU) 2022/109 z dne 27. januarja 2022 o določitvi ribolovnih možnosti za leto 2022 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 21, 31.1.2022, str. 1).
               
               
                  
                     (5)
                  
                        Uredba Sveta (EU) 2022/[…].
               
               
                  
                     (6)
                  
                        Sklep Sveta (87/277/EGS) z dne 18. maja 1987 o dodelitvi možnega ulova trsk na območju Spitsbergena in Bear Islanda ter na razdelku 3M, kakor je opredeljeno v Konvenciji NAFO (UL L 135, 23.5.1987, str. 29).